**ПРОЕКТ !**

### Д О Г О В О Р

### ЗА ИЗПЪЛНЕНИЕ НА СТРОИТЕЛНО-МОНТАЖНИ РАБОТИ

**№ ............................../.....................................**

Днес, ……………. 2020 г., на основание чл. 112 от ЗОП между:

**ОБЩИНА ИСКЪР** със седалище и адрес на управление – гр. Искър 5868, община Искър, област Плевен ул. ”Георги Димитров” № 38, ЕИК: 000413942, с ИДЕНТИФИКАЦИОНЕН НОМЕР BG 000413942, представлявана от **инж. Валентин Василев Йорданов – Кмет на Община Искър** и **Силвия Димитрова Медунска – Директор на дирекция ФСДАО и Главен счетоводител на Общината,** наричана в договора **ВЪЗЛОЖИТЕЛ** от една страна,

и

**2.[*Наименование на изпълнителя*]**,

[с адрес: [*адрес на изпълнителя*] / със седалище и адрес на управление: [*седалище и* *адрес на управление на изпълнителя*] [*да се попълни приложимото според случая*],

[ЕИК / код по Регистър БУЛСТАТ / регистрационен номер или друг идентификационен код (*ако изпълнителят е лице, установено в друга държава членка на ЕС или трета страна*) […] [и ДДС номер […]] [*да се попълни приложимото според случая*],

представляван/а/о от [*имена на лицето или лицата, представляващи изпълнителя*], в качеството на [*длъжност/и на лицето или лицата, представляващи изпълнителя*], [съгласно [*документ или акт, от който произтичат правомощията на лицето или лицата, представляващи изпълнителя – ако е приложимо*]],

наричан/а/о за краткост **ИЗПЪЛНИТЕЛ**, от друга страна,

**на основание** чл.112 от Закона за обществените поръчки (**ЗОП**) и Решение №………..................... г. на ВЪЗЛОЖИТЕЛЯ за определяне на ИЗПЪЛНИТЕЛ на обществена поръчка с предмет: **Спешен ремонт на обект: „Покривно покритие на сградата на Общинска администрация - гр. Искър“**, във връзка с Покана № ………………………./………………………………… 2020 год. на Кмета на Община Искър, се сключи настоящия договор за възлагане на обществена поръчка, наричан по-долу за краткост „Договор“, с предмет: **Спешен ремонт на обект: „Покривно покритие на сградата на Общинска администрация - гр. Искър“**

Страните се споразумяха за следното:

**І. ПРЕДМЕТ НА ДОГОВОРА**

**Чл.1. (1) ВЪЗЛОЖИТЕЛЯТ** възлага, а **ИЗПЪЛНИТЕЛЯТ** приема и се задължава да извърши **строително-монтажни работи (СМР)** **Спешен ремонт на обект: „Покривно покритие на сградата на Общинска администрация - гр. Искър“** в съответствие с условията на договора, приложената оферта, както и Приложенията към настоящия договор, представляващи неразделна част от него.

**(2)** Дейностите по чл. 1 трябва да бъдат реализирани в съответствие с действащото законодателство.

**(3) ИЗПЪЛНИТЕЛЯТ** се задължава да извърши строително-монтажните работи в съответствие с Техническата спецификация, Количествено-стойностната сметка, Техническото предложение и Ценовото предложение.

**ІІ. ЦЕНА, РЕД И СРОКОВЕ ЗА РАЗПЛАЩАНЕ**

**Чл.2. (1) ВЪЗЛОЖИТЕЛЯТ** дължи на **ИЗПЪЛНИТЕЛЯ** обща цена **в размер на** **………………………………….. лева без ДДС** /……………………………………………………………………. / **или ………………………. лева с включен ДДС /…………………………………………………………………………………...... /**, съгласно Ценовото предложение на **ИЗПЪЛНИТЕЛЯ.**

**(2)** Общата цена, посочена в ал. 1 е крайна за времето на изпълнение на Договора и не подлежи на промяна, освен в случаите в съответствие с разпоредбите на чл.116 от ЗОП.

**(3)** В Цената по ал. 1 са включени всички разходи на **ИЗПЪЛНИТЕЛЯ** за изпълнение на строителството, включително и разходите за персонала, който ще изпълнява поръчката, и/или на членовете на ръководния състав, които ще отговарят за изпълнението и за неговите подизпълнители, като **ВЪЗЛОЖИТЕЛЯТ** не дължи заплащането на каквито и да е други разноски, направени от **ИЗПЪЛНИТЕЛЯ.**

**Чл. 3. ВЪЗЛОЖИТЕЛЯТ** плаща на **ИЗПЪЛНИТЕЛЯ** Цената по този Договор, съгласно чл. 2 от настоящия договор, **като плащането се извършва** **в срок до 30 (*тридесет*) дни.**

**Чл. 4.** (1) Плащането на цената по този Договор се извършва въз основа на следните документи:

**1.** приемо-предавателен протокол за приемане на извършената работа, подписан от **ВЪЗЛОЖИТЕЛЯ** и **ИЗПЪЛНИТЕЛЯ**, при съответно спазване на разпоредбите на Раздел V (Предаване и приемане на изпълнението) от Договора и

**2.** фактура за дължимата сума, издадена от **ИЗПЪЛНИТЕЛЯ** и представена на **ВЪЗЛОЖИТЕЛЯ.**

**Чл. 5. (1)** Всички плащания по този Договор се извършват в лева чрез банков превод по следната банкова сметка на **ИЗПЪЛНИТЕЛЯ:**

**БАНКА: ...................................**

**IBAN: .......................................**

**BIC: .........................................**

**КЛОН: .....................................**

**(2)** **ИЗПЪЛНИТЕЛЯТ** е длъжен да уведомява писмено **ВЪЗЛОЖИТЕЛЯ** за всички последващи промени по ал. 1 в срок от 3 (*три*) дни, считано от момента на промяната. В случай че **ИЗПЪЛНИТЕЛЯТ** не уведоми **ВЪЗЛОЖИТЕЛЯ** в този срок, счита се, че плащанията са надлежно извършени.

**Чл. 6.** (1) Когато за частта от строителството, която се изпълнява от подизпълнител, изпълнението може да бъде предадено отделно от изпълнението на останалите Строително- монтажни работи подизпълнителят представя на **ИЗПЪЛНИТЕЛЯ** отчет за изпълнението на съответната част от тях, заедно с искане за плащане на тази част пряко на изпълнителя (*ако е приложимо*).

(2) **ИЗПЪЛНИТЕЛЯТ** се задължава да предостави на **ВЪЗЛОЖИТЕЛЯ** отчета и искането за плащане на подизпълнителя в срок до 15 (петнадесет) дни от получаването му, заедно със становище, от което да е видно дали оспорва плащанията или част от тях като недължими (*ако е приложимо*).

(3) **ВЪЗЛОЖИТЕЛЯТ** приема изпълнението на дейностите, предмет на договора, при съответно спазване на разпоредбите на Раздел V (Предаване и приемане на изпълнението) и заплаща възнаграждение за тази част на подизпълнителя в срок до 30 (*тридесет*) дни от подписването на приемо-предавателен протокол. **ВЪЗЛОЖИТЕЛЯТ** има право да откаже да извърши плащането, когато искането за плащане е оспорено от **ИЗПЪЛНИТЕЛЯ**, до момента на отстраняване на причината за отказа (*ако е приложимо*).

**Чл.7. (1)** При възникване на допълнителни или непредвидени количества и видове строителни работи, в рамките на договорената стойност, се изготвя констативен протокол и остойностена заменителна таблица, подписани от **ВЪЗЛОЖИТЕЛЯ** /или упълномощено от него лице/ и от **ИЗПЪЛНИТЕЛЯ**. Остойностяването се извършва по единични цени съгласно приетото Ценово предложение от офертата на **ИЗПЪЛНИТЕЛЯ**.

**(2)** При възникване на допълнителни СМР, непосочени в Количествено-стойностната сметка, цената им се определя, съобразно ценообразуващите параметри, посочени в Ценовото предложение на **ИЗПЪЛНИТЕЛЯ.**

**Чл.8. ВЪЗЛОЖИТЕЛЯТ** заплаща на **ИЗПЪЛНИТЕЛЯ** действително извършените СМР на базата на количествено-стойностна сметка в рамките на общата стойност по **чл. 2, ал. 1,** подписанаот **ВЪЗЛОЖИТЕЛЯ** /или упълномощено от него лице/ и от **ИЗПЪЛНИТЕЛЯ.**

**ІІІ. СРОК НА ДОГОВОРА. СРОК И МЯСТО НА ИЗПЪЛНЕНИЕ**

**Чл.9 (1)** Договорът влиза в сила на датата на Протокола - образец № 2 от Наредба № 3 за съставяне на актове и протоколи по време на строителството) /Заповедна книга.

 **(2**) Срокът за изпълнение на започва да тече от датата на заверка на Заповедната книга и приключва със съставянето и подписването на Приемо-предавателен протокол за приемане на обекта.

**Чл.10.** Срокът за изпълнение на договора не може да бъде удължаван, освен в случаите на непредвидени обстоятелства по смисъла и при спазване на разпоредбите на Закона за обществените поръчки.

**Чл.11.** Мястото за изпълнение на поръчката е на ул. „Георги Димитров“ № 38, гр. Искър, община Искър, област Плевен, Република България.

**Чл.12.** При спиране на строително-монтажните работи по нареждане на общински или държавен орган, срокът по чл. 9 съответно се удължава. Ако **Изпълнителят** няма вина за спирането се подписва акт образец 10, съгласно Наредба № 3 от 31.07.2003 год. за съставяне на актове и протоколи по време на строителството на МРРБ.

**Чл.13.** При спиране на строително-монтажните работи по нареждане на **Възложителя**, поради лоши метеорологични условия или други фактори, които биха довели до некачествено изпълнение на СМР се съставя акт образец 10, съгласно Наредба № 3 от 31.07.2003 год. за съставяне на актове и протоколи по време на строителството, като срокът по чл. 9 спира да тече до съставяне на акт образец 11 от същата Наредба.

**Чл.14.** При спиране на строително-монтажните работи по нареждане на компетентен общински или държавен орган сроковете за изпълнение се удължават с продължителността на срока, през който строително-монтажните дейности са били спрени, при условие, че **Изпълнителят** няма вина за спирането.

**Чл.15.** Възложителят има право да нареди на **Изпълнителя** временно преустановяване на СМР ако е констатирано неточно изпълнение и/или влагане на некачествени строителни материали.

**Чл.16.**  Спирането на СМР по силата на предходния член не води до спиране на сроковете за изпълнение и не може да служи като основание за удължаването им.

## IV. ПРАВА И ЗАДЪЛЖЕНИЯ НА СТРАНИТЕ

**Чл. 17.** Изброяването на конкретни права и задължения на Страните в този раздел от Договора е неизчерпателно и не засяга действието на други клаузи от Договора или от приложимото право, предвиждащи права и/или задължения на която и да е от Страните.

**Общи права и задължения на ИЗПЪЛНИТЕЛЯ**

**Чл. 18. ИЗПЪЛНИТЕЛЯТ има право:**

1. да получи възнаграждение в размера, сроковете и при условията по чл. 2-8 от договора;

2. да иска и да получава от **ВЪЗЛОЖИТЕЛЯ** необходимото съдействие за изпълнение на задълженията по този Договор, както и всички необходими документи, информация и данни, пряко свързани или необходими за изпълнение на Договора.

**Чл. 19. ИЗПЪЛНИТЕЛЯТ се задължава:**

1. да извърши СМР и да изпълнява задълженията си по този Договор в уговорените срокове и качествено, в съответствие с Договора и Приложенията;

2. да информира своевременно **ВЪЗЛОЖИТЕЛЯ** за всички пречки, възникващи в хода на изпълнението на СМР, да предложи начин за отстраняването им, като може да поиска от **ВЪЗЛОЖИТЕЛЯ** указания и/или съдействие за отстраняването им;

3. да изпълнява всички законосъобразни указания и изисквания на **ВЪЗЛОЖИТЕЛЯ;**

4. да пази поверителна Конфиденциалната информация, в съответствие с уговореното в чл. 38 от Договора;

5. да не възлага СМР или части от тях на подизпълнители, извън посочените в офертата на **ИЗПЪЛНИТЕЛЯ**, освен в случаите и при условията, предвидени в ЗОП (*ако е приложимо*);

6. да участва във всички работни срещи, свързани с изпълнението на този Договор;

7. **ИЗПЪЛНИТЕЛЯТ** се задължава да сключи договор за подизпълнение с посочените в офертата му подизпълнители в срок от 3 (три) дни от сключване на настоящия Договор. В срок до 3 (*три*) дни от сключването на договор за подизпълнение или на допълнително споразумение за замяна на посочен в офертата подизпълнител, **ИЗПЪЛНИТЕЛЯТ** изпраща копие на договора или на допълнителното споразумение на възложителя заедно с доказателства, че са изпълнени условията по [чл. 66, ал. 2](http://web.apis.bg/p.php?i=2752471#p28982788) и [14 от ЗОП](http://web.apis.bg/p.php?i=2752471#p28982788) (*ако е приложимо*).

**Общи права и задължения на ВЪЗЛОЖИТЕЛЯ**

**Чл. 20. ВЪЗЛОЖИТЕЛЯТ има право:**

1. да изисква и да получава СМР в уговорените срокове, количество и качество;

2. да контролира самостоятелно или чрез упълномощено от него длъжностно лице изпълнението на поетите от **ИЗПЪЛНИТЕЛЯ** задължения, в т.ч. да иска и да получава информация от **ИЗПЪЛНИТЕЛЯ** през целия срок на Договора или да извършва проверки, при необходимост и на мястото на изпълнение на Договора, но без с това да пречи на изпълнението;

3. периодично да изисква и да получава информация от **ИЗПЪЛНИТЕЛЯ** за напредъка и изпълнението по договора, да дава разпореждания по изпълнението му, както и да упражнява контрол по отношение цените, количествата и видовете работи.

4. при констатирани от **ВЪЗЛОЖИТЕЛЯ** недостатъци при изпълнение на СМР, последният има право да постави на **ИЗПЪЛНИТЕЛЯ** конкретни условия и да определи срок за отстраняване на констатираните недостатъци за сметка на **ИЗПЪЛНИТЕЛЯ**.

**Чл. 21 ВЪЗЛОЖИТЕЛЯТ се задължава:**

1. да приеме изпълнението на СМР, когато отговарят на договореното, по реда и при условията на този Договор;

2. да заплати на **ИЗПЪЛНИТЕЛЯ** Цената в размера, по реда и при условията, предвидени в този Договор;

3. да предостави и осигури достъп на **ИЗПЪЛНИТЕЛЯ** до информацията, необходима за извършването на СМР, предмет на Договора, при спазване на относимите изисквания или ограничения съгласно приложимото право;

4. да пази поверителна Конфиденциалната информация, в съответствие с уговореното в чл. 38 от Договора;

5. да оказва съдействие на **ИЗПЪЛНИТЕЛЯ** във връзка с изпълнението на този Договор, включително и за отстраняване на възникнали пречки пред изпълнението на Договора, когато **ИЗПЪЛНИТЕЛЯТ** поиска това;

**Специални права и задължения на Страните**

**Чл. 22. Възложителят се задължава:**

1. да представи документи за собственост, необходими за изпълнението на дейностите по договора.
2. да предоставя на **ИЗПЪЛНИТЕЛЯ** на настоящата обществена поръчка всички документи, данни и информация, необходими за изпълнението на поръчката.
3. да осигури достъп на **ИЗПЪЛНИТЕЛЯ** – персонала, който ще осъществява СМР до Обекта, както и до оперативната информация за извършване на СМР;
4. да решава всички въпроси при възникнали затруднения, свързани с изпълнението на строително-монтажните работи, предизвикани от непълна строителна документация, необходимост от съгласуване или получаване на становища и разрешения от държавни или местни органи, да оказва административно съдействие при необходимост за изпълнение предмета на Договора*;*
5. да подписва всички актове, протоколи и други документи необходими за удостоверяване на изпълнените СМР и приемане на обекта;
6. да заплаща дължимите административни такси за издаване на писмени становищаот специализираните контролни органи относно законосъобразното изпълнение на обекта.

**Чл. 23 Възложителят има право:**

1. да извършва по всяко време проверки на **ИЗПЪЛНИТЕЛЯ** по изпълнение на този Договор, както и да иска от **ИЗПЪЛНИТЕЛЯ** информация относно извършваните СМР, без с това да пречи на оперативната му дейност;
2. при необходимост да изисква от **ИЗПЪЛНИТЕЛЯ** писмена информация за извършените строително-монтажни работи на Обекта по чл. 1;
3. да изисква подмяна на специалисти от екипа на **ИЗПЪЛНИТЕЛЯ**, когато бъде установено неизпълнение на техните задължения, свързани с предмета на Договора.
4. Във всеки момент от изпълнението на договора да извършва проверки относно качеството на всички ремонтни работи, влаганите материали (сертификати за качество и/или декларации за съответствие) и спазването на правилата за безопасна работа по реда на Закона за здравословни и безопасни условия на труд (ЗЗБУТ), без това да пречи на оперативната дейност на **ИЗПЪЛНИТЕЛЯ**.
5. Да прави рекламации при установяване на некачествена работа, която не е в съответствие с офертата на **ИЗПЪЛНИТЕЛЯ.**
6. Да изисква от **ИЗПЪЛНИТЕЛЯ** да изпълнява в срок и без отклонения съответните дейности съгласно Техническата спецификация и КСС на обществената поръчка.

**Чл. 24. ИЗПЪЛНИТЕЛЯТ се задължава:**

1. Да изпълни СМР, предмет на настоящия договор качествено и в срок, като организира и координира цялостния процес на строителните дейности в съответствие с представената оферта, неразделна част от настоящия договор, както и действащата нормативна уредба в Република България.
2. Да влага при строително-монтажните работи качествени материали и изделия, отговарящи на изискванията на БДС и ISO, за които при поискване трябва да представя необходимите сертификати и фактури за придобиването им.
3. Да предоставя възможност на **ВЪЗЛОЖИТЕЛЯ** /или упълномощено от него лице/ да извършват контрол по изпълнението на работите на обекта.
4. Да извършва за своя сметка всички работи по отстраняването на виновно допуснати грешки, недостатъци и други, констатирани от **ВЪЗЛОЖИТЕЛЯ.**
5. Да не допуска замърсяване на площадката на обекта по чл. 1 от настоящия договор, при изпълнението на строително-монтажните работи.
6. Да извършва строително-монтажните работи при строго спазване изискванията на Закона за здравословни и безопасни условия на труд (ЗЗБУТ).
7. След приключване на строителните работи да почисти и извози строителните отпадъци в 3-дневен срок след приключване работата.
8. **ИЗПЪЛНИТЕЛЯТ** е длъжен да информира **Възложителя** за възникнали проблеми при изпълнение на договора и за предприетите мерки за тяхното разрешаване.
9. **ИЗПЪЛНИТЕЛЯТ** носи пълна отговорност при евентуални трудови злополуки на обекта за своите служители, работници, подизпълнители и за трети лица, посещаващи обекта.
10. **ИЗПЪЛНИТЕЛЯТ** носи пълна отговорност за безопасността при извършване на всички видове работи и дейности на обекта, за безопасността на работниците и за спазване на правилата за безопасност и охрана на труда.
11. **ИЗПЪЛНИТЕЛЯТ** носи отговорност за щети, които са нанесени на **ВЪЗЛОЖИТЕЛЯ** и на другите участници в строителството, и солидарна отговорност със строителя за щети, причинени от неспазване на техническите правила и нормативи и одобрените проекти.
12. **ИЗПЪЛНИТЕЛЯТ** се задължава да предостави възможност на **ВЪЗЛОЖИТЕЛЯ** да извършва проверки на място.
13. **ИЗПЪЛНИТЕЛЯТ се задължава**:

-да осигурява достъп за извършване на проверки на място и одити;

- да изпълнява мерките и препоръките, съдържащи се в докладите от проверки на място;

- да докладва за възникнали нередности;

- да информира **ВЪЗЛОЖИТЕЛЯ** за възникнали проблеми при изпълнението на поръчката и за предприетите мерки за тяхното разрешаване;

1. **ИЗПЪЛНИТЕЛЯТ** се задължава в срок до 10 (десет) дни от получаване на уведомление от **ВЪЗЛОЖИТЕЛЯ** да възстанови по посочена от **ВЪЗЛОЖИТЕЛЯ** в уведомлението банкова сметка неправомерно платени му средства. Това се отнася до средства, за които се установи, че са неправомерно платени на **ИЗПЪЛНИТЕЛЯ** по вина на **ИЗПЪЛНИТЕЛЯ.** **ВЪЗЛОЖИТЕЛЯТ** спира разплащане на неправомерно платени средства по вина на **ИЗПЪЛНИТЕЛЯ**, ако се установи това и спирането е до отстраняване на несъответствието.

**Чл. 25. ИЗПЪЛНИТЕЛЯТ има право:**

1. да иска от **Възложителя** съдействие във връзка с изпълнението на СМР, което **ВЪЗЛОЖИТЕЛЯТ** не може да откаже, когато е в границите на неговите правомощия и компетентност;
2. да иска от **Възложителя** приемане на извършените дейности, предмет на поръчката.

**V. ПРЕДАВАНЕ И ПРИЕМАНЕ НА ИЗПЪЛНЕНИЕТО**

**Чл.26.** Предаването и приемането на извършените строително-монтажни работи по чл. 1 се извършва от определени от страна на **ВЪЗЛОЖИТЕЛЯ и** **ИЗПЪЛНИТЕЛЯ** лица.

**Чл.27.** Приемането на работата по настоящия договор се удостоверява с подписване от лицата по чл. 26 на приемо-предавателен протокол.

**VI.** **НЕПРЕДВИДЕНИ ОБСТОЯТЕЛСТВА. НЕУСТОЙКИ**

**Чл.28. (1)** Страните по настоящия договор не дължат обезщетение за претърпени вреди и загуби, в случай че последните са причинени от непредвидени обстоятелства.

**(2)** В случай че страната, която е следвало да изпълни свое задължение по договора е била в забава, тя не може да се позовава на непредвидени обстоятелства.

**(3)** Страната, засегната от непредвидени обстоятелства, е длъжна да предприеме всички действия с грижата на добър стопанин, за да намали до минимум понесените вреди и загуби, както и да уведоми писмено другата страна в срок 5 (пет) работни дни от настъпването на непредвидените обстоятелства. При неуведомяване се дължи обезщетение за настъпилите от това вреди.

**(4)** Докато траят непредвидените обстоятелства, изпълнението на задълженията на свързаните с тях насрещни задължения се спира.

**Чл. 29.** **(1)** В случай на забавяне при изпълнението на работата по договора **ИЗПЪЛНИТЕЛЯТ** дължи на **ВЪЗЛОЖИТЕЛЯ** неустойка в размер на 0.5 % (половин процент) за всеки просрочен ден, но не повече от 10 % (десет процента) от стойността на забавената дейност.

**(2)** Изплащането на неустойката не лишава изправната страна от правото да търси реално изпълнение и обезщетение за претърпени вреди.

**Чл.30**. Изменение на сключения договор се допуска при условията на чл. 116 от ЗОП. **ВЪЗЛОЖИТЕЛЯТ** може да поиска едностранно изменение на договора, в случай че при публикуване на нормативна уредба, касаеща предмета на договора, възникнат обстоятелства за изменение на цената или други опции, без това да променя предмета на поръчката, съгласно чл.116, ал.1, т.1 от ЗОП.

**VII.ПРЕКРАТЯВАНЕ НА ДОГОВОРА**

**Чл. 31.** (1) Този Договор се прекратява:

1. с изтичане на Срока на Договора;

2. с изпълнението на всички задължения на Страните по него;

3. при настъпване на пълна обективна невъзможност за изпълнение, за което обстоятелство засегнатата Страна е длъжна да уведоми другата Страна в срок до 5 (пет) дни от настъпване на невъзможността и да представи доказателства;

4. при прекратяване на юридическо лице – Страна по Договора без правоприемство, по смисъла на законодателството на държавата, в която съответното лице е установено;

5. при условията по чл. 5, ал. 1, т. 3 от ЗИФОДРЮПДРКТЛТДС.

**(2)** Договорът може да бъде прекратен

1.по взаимно съгласие на Страните, изразено в писмена форма;

2.когато за **ИЗПЪЛНИТЕЛЯ** бъде открито производство по несъстоятелност или ликвидация – по искане на **ВЪЗЛОЖИТЕЛЯ.**

**Чл. 32.** **(1)** Всяка от Страните може да развали Договора при виновно неизпълнение на съществено задължение на другата страна по Договора, при условията и с последиците съгласно чл. 87 и сл. от Закона за задълженията и договорите, чрез отправяне на писмено предупреждение от изправната Страна до неизправната и определяне на подходящ срок за изпълнение. Разваляне на Договора не се допуска, когато неизпълнената част от задължението е незначителна с оглед на интереса на изправната Страна.

**(2)** За целите на този Договор, Страните ще считат за виновно неизпълнение на съществено задължение на **ИЗПЪЛНИТЕЛЯ** всеки от следните случаи:

1. когато **ИЗПЪЛНИТЕЛЯТ** не е започнал изпълнението на СМР в срок до 5 (пет) дни, считано от датата на откриване на строителната площадка;

2. **ИЗПЪЛНИТЕЛЯТ** е прекратил изпълнението на СМР за повече от 5 (пет) дни;

3. **ИЗПЪЛНИТЕЛЯТ** е допуснал съществено отклонение от Техническата спецификация и Техническото предложение.

**(3) ВЪЗЛОЖИТЕЛЯТ** може да развали Договора само с писмено уведомление до **ИЗПЪЛНИТЕЛЯ** и без да му даде допълнителен срок за изпълнение, ако поради забава на **ИЗПЪЛНИТЕЛЯ** то е станало безполезно или ако задължението е трябвало да се изпълни непременно в уговореното време.

**Чл. 33. ВЪЗЛОЖИТЕЛЯТ** прекратява Договора в случаите по чл. 118, ал. 1 от ЗОП, без да дължи обезщетение на **ИЗПЪЛНИТЕЛЯ** за претърпени от прекратяването на Договора вреди, освен ако прекратяването е на основание чл. 118, ал. 1, т. 1 от ЗОП. В последния случай, размерът на обезщетението се определя в протокол или споразумение, подписано от Страните, а при непостигане на съгласие – по реда на клаузата за разрешаване на спорове по този Договор.

**Чл. 34.** Във всички случаи на прекратяване на Договора, освен при прекратяване на юридическо лице – Страна по Договора без правоприемство:

1. **ВЪЗЛОЖИТЕЛЯТ** и **ИЗПЪЛНИТЕЛЯТ** съставят констативен протокол за извършената към момента на прекратяване работа и размера на евентуално дължимите плащания; и

2. **ИЗПЪЛНИТЕЛЯТ** се задължава:

а) да преустанови предоставянето на СМР, с изключение на такива дейности, каквито може да бъдат необходими и поискани от **ВЪЗЛОЖИТЕЛЯ;**

б) да предаде на **ВЪЗЛОЖИТЕЛЯ** всички документи, изготвени от него в изпълнение на Договора до датата на прекратяването; и

в) да върне на **ВЪЗЛОЖИТЕЛЯ** всички документи и материали, които са собственост на **ВЪЗЛОЖИТЕЛЯ** и са били предоставени на **ИЗПЪЛНИТЕЛЯ** във връзка с предмета на Договора.

**Чл. 35.** При предсрочно прекратяване на Договора, **ВЪЗЛОЖИТЕЛЯТ** е длъжен да заплати на **ИЗПЪЛНИТЕЛЯ** реално изпълнените и приети по установения ред СМР. Когато прекратяването на Договора е по вина на **ИЗПЪЛНИТЕЛЯ,** той дължи и законната лихва върху средствата, подлежащи на връщане, за периода от датата на прекратяване на Договора до тяхното връщане.

**VIII.ОБЩИ РАЗПОРЕДБИ**

**Дефинирани понятия и тълкуване**

**Чл. 36. (1)** Освен ако са дефинирани изрично по друг начин в този Договор, използваните в него понятия имат значението, дадено им в ЗОП, съответно в легалните дефиниции в Допълнителните разпоредби на ЗОП или, ако няма такива за някои понятия – според значението, което им се придава в основните разпоредби на ЗОП.

**(2)** При противоречие между различни разпоредби или условия, съдържащи се в Договора и Приложенията, се прилагат следните правила:

1. специалните разпоредби имат предимство пред общите разпоредби;

2. разпоредбите на Приложенията имат предимство пред разпоредбите на Договора.

**Спазване на приложими норми**

**Чл. 37.** При изпълнението на Договора, **ИЗПЪЛНИТЕЛЯТ** и неговите подизпълнители (ако е приложимо) са длъжни да спазват всички приложими нормативни актове, разпоредби, стандарти и други изисквания, свързани с предмета на Договора, и в частност, всички приложими правила и изисквания, свързани с опазване на околната среда, социалното и трудовото право, приложими колективни споразумения и/или разпоредби на международното екологично, социално и трудово право, съгласно Приложение № 10 към чл. 115 от ЗОП.

**Конфиденциалност**

**Чл. 38. (1)** Всяка от Страните по този Договор се задължава да пази в поверителност и да не разкрива или разпространява информация за другата Страна, станала ѝ известна при или по повод изпълнението на Договора („**Конфиденциална информация**“). Конфиденциална информация включва, без да се ограничава до: обстоятелства, свързани с търговската дейност, техническите процеси, проекти или финанси на Страните, както и ноу-хау, изобретения, полезни модели или други права от подобен характер, свързани с изпълнението на Договора. Не се смята за конфиденциална информацията, касаеща наименованието на изпълнения проект, стойността и предмета на този Договор, с оглед бъдещо позоваване на придобит професионален опит от **ИЗПЪЛНИТЕЛЯ.**

**(2)** С изключение на случаите, посочени в ал.3 на този член, Конфиденциална информация може да бъде разкривана само след предварително писмено одобрение от другата Страна, като това съгласие не може да бъде отказано безпричинно.

**(3)** Не се счита за нарушение на задълженията за неразкриване на Конфиденциална информация, когато:

1. информацията е станала или става публично достъпна, без нарушаване на този Договор от която и да е от Страните;

2. информацията се изисква по силата на закон, приложим спрямо която и да е от Страните; или

3. предоставянето на информацията се изисква от регулаторен или друг компетентен орган и съответната Страна е длъжна да изпълни такова изискване;

В случаите по точки 2 или 3 Страната, която следва да предостави информацията, уведомява незабавно другата Страна по Договора.

**(4)** Задълженията по тази клауза се отнасят до съответната Страна, всички нейни поделения, контролирани от нея фирми и организации, всички нейнислужители и наети от нея физически или юридически лица, като съответната Страна отговаря за изпълнението на тези задължения от страна на такива лица. Задълженията, свързани с неразкриване на Конфиденциалната информация остават в сила и след прекратяване на Договора на каквото и да е основание.

**Публични изявления**

**Чл. 39. ИЗПЪЛНИТЕЛЯТ** няма право да дава публични изявления и съобщения, да разкрива или разгласява каквато и да е информация, която е получил във връзка с извършване на СМР, предмет на този Договор, независимо дали е въз основа на данни и материали на **ВЪЗЛОЖИТЕЛЯ** или на резултати от работата на **ИЗПЪЛНИТЕЛЯ,** без предварителното писмено съгласие на **ВЪЗЛОЖИТЕЛЯ**, което съгласие няма да бъде безпричинно отказано или забавено.

**Прехвърляне на права и задължения**

**Чл. 40.** Никоя от Страните няма право да прехвърля никое от правата и задълженията, произтичащи от този Договор, без съгласието на другата Страна. Паричните вземания по Договора и по договорите за подизпълнение могат да бъдат прехвърляни или залагани съгласно приложимото право.

**Изменения**

**Чл.41.** Този Договор може да бъде изменян само с допълнителни споразумения, изготвени в писмена форма и подписани от двете Страни, в съответствие с изискванията и ограниченията на ЗОП.

**Непреодолима сила**

**Чл.42 (1)** Никоя от Страните по този Договор не отговаря за неизпълнение, причинено от непреодолима сила. За целите на този Договор, „непреодолима сила“ има значението на това понятие по смисъла на чл.306, ал.2 от Търговския закон.

**(2)** Не може да се позовава на непреодолима сила Страна, която е била в забава към момента на настъпване на обстоятелството, съставляващо непреодолима сила.

**(3)** Страната, която не може да изпълни задължението си поради непреодолима сила, е длъжна да предприеме всички действия с грижата на добър стопанин, за да намали до минимум понесените вреди и загуби, както и да уведоми писмено другата страна в срок до 3 дни от настъпването на непреодолимата сила, като посочи в какво се състои непреодолимата сила и възможните последици от нея за изпълнението на Договора. При неуведомяване се дължи обезщетение за настъпилите от това вреди.

**(4)** Докато трае непреодолимата сила, изпълнението на задълженията на свързаните с тях насрещни задължения се спира.

**Нищожност на отделни клаузи**

**Чл. 43.** В случай, че някоя от клаузите на този Договор е недействителна или неприложима, това не засяга останалите клаузи. Недействителната или неприложима клауза се заместват от повелителна правна норма, ако има такава.

**Уведомления**

**Чл. 44. (1)** Всички уведомления между Страните във връзка с този Договор се извършват в писмена форма и могат да се предават лично или чрез препоръчано писмо, по куриер, по факс, електронна поща.

**(2)** За целите на този Договор данните и лицата за контакт на Страните са, както следва:

- **ЗА ВЪЗЛОЖИТЕЛЯ** – област Плевен, община Искър, град Искър, п.к. 5868 ул. „Георги Димитров” № 38, тел. 06516 / 24- 24, Факс: 06516 / 21-96; e-mail: **iskar@atlantis.bg**

**Лицe за контакти и контрол:** Валя Вълова Костова – Директор на дирекция СИРТСУ в община Искър, моб. тел.: **0879/010324; e-mail:** **v.kostova2016@abv.bg**

**ЗА ИЗПЪЛНИТЕЛЯ** – адрес:…………………………………………………………………………………………………...., тел………………………..; факс:…………………………. ; e-mail: ……………………………………..

**Лица за контакти:** ……………………………………………………………………………………

**(3)** За дата на уведомлението се счита:

1. датата на предаването – при лично предаване на уведомлението;

2. датата на пощенското клеймо на обратната разписка – при изпращане по пощата;

3. датата на доставка, отбелязана върху куриерската разписка – при изпращане по куриер;

3. датата на приемането – при изпращане по факс;

4. датата на получаване – при изпращане по електронна поща.

**(4)** Всяка кореспонденция между Страните ще се счита за валидна, ако е изпратена на посочените по-горе адреси (в т.ч. електронни), чрез посочените по-горе средства за комуникация и на посочените лица за контакт. При промяна на посочените адреси, телефони и други данни за контакт, съответната Страна е длъжна да уведоми другата в писмен вид в срок до 3 (*три*) дни от настъпване на промяната. При неизпълнение на това задължение всяко уведомление ще се счита за валидно връчено, ако е изпратено на посочените по-горе адреси, чрез описаните средства за комуникация и на посочените лица за контакт.

**(5)** При преобразуване без прекратяване, промяна на наименованието, правноорганизационната форма, седалището, адреса на управление, предмета на дейност, срока на съществуване, органите на управление и представителство на ИЗПЪЛНИТЕЛЯ, същият се задължава да уведоми ВЪЗЛОЖИТЕЛЯ за промяната в срок до 3 (*три*) дни от вписването ѝ в съответния регистър.

**Приложимо право**

**Чл.45.** Този Договор, в т.ч. Приложенията към него, както и всички произтичащи или свързани с него споразумения, и всички свързани с тях права и задължения, ще бъдат подчинени на и ще се тълкуват съгласно българското право.

**Разрешаване на спорове**

**Чл.46.** Всички спорове, породени от този Договор или отнасящи се до него, включително споровете, породени или отнасящи се до неговото тълкуване, недействителност, изпълнение или прекратяване, както и споровете за попълване на празноти в Договора или приспособяването му към нововъзникнали обстоятелства, ще се уреждат между Страните чрез преговори, а при непостигане на съгласие – спорът ще се отнася за решаване от компетентния български съд.

**Екземпляри**

**Чл.47.** Този Договор се състои от 10 (десет) страници и е изготвен и подписан в 2 (*два*) еднообразни екземпляра – по един за всяка от Страните.

**Приложения:**

**Чл. 48.** Към този Договор се прилагат и са неразделна част от него следните приложения:

Приложение № 1 – Техническа спецификация;

Приложение № 2 – Техническо предложение на ИЗПЪЛНИТЕЛЯ;

Приложение № 3 – Ценово предложение на ИЗПЪЛНИТЕЛЯ.

**ЗА ВЪЗЛОЖИТЕЛ ЗА ИЗПЪЛНИТЕЛ:**

**ОБЩИНА ИСКЪР:**

.................................................. ...........................................

/**инж. Валентин Йорданов/ /......................................../**

***Кмет на община Искър***

**………………………………. Съгласувал: ............................**

 **/Силвия Медунска/ /……………………………./**

 ***Директор на дирекция ФСДАО***

 ***и Главен счетоводител***